Gabriel Barima

Gabriel Barima (a nyimpa pii frɛ no "Tweaa DCE") yɛ Ghana amanyɛnyi na kan Ɔmantsam Panyin wɔ Ahafo Ano Kesee Fam Mantsam mu wɔ Ashanti Mantsam mu wɔ Ghana. Wonyim no yiye dɛ ɔmaa Akan asɛmfua "Tweaa" a agye dzin, a akyir yi abɛyɛ kasafĩ. Wɔkaa "Tweaa" no wɔ dwumadzi a ɔkɔɔ do wɔ Mankrando ayaresabea no ase.

 Ɔbra Ahyɛse Na Nwomasua 
Wɔwoo Barima wɔ Ebɔw 12, 1953, wɔ Biemso 1 wɔ Ashantsi Mantsam mu wɔ Ghana. Ɔkɔɔ Opoku Ware Sukuu a ɔsuaa Kuadwuma wɔ hɔ.

 Amanyɛsɛm 
Wɔpaw Barima sɛ Ghana man a ɔtɔ do anan no mbrahyɛbagua a ɔtɔ do ɛkoro (1) wɔ Sanda da a ɔtɔ do euson ekyi a ɔdzii nkonyim wɔ afe 1992 Ghana mbrahyɛbagua abatow a wɔyɛɛ no 29 Mumu 1992 wɔ Ɔman Demokrasi Mbrahyɛbagua no mufo ase no.

Ɔsan gyinaa hɔ maa Ahafo Ano South nkongua no wɔ National Democratic Congress no tekiti do nanso odzii nkogu wɔ Stephen K. Balado Manu enyim. Onyaa mba 16,449 a ɔgyina hɔ ma 40.5% wɔ abatow a ɔfata a wɔtowee no nyinara mu. Balado Manu nso nyaa mba 17,015 a ɔgyina hɔ ma 41.90% wɔ abatow a ɔfata a wɔtowee nyinara mu dze dzii nkonyim wɔ akongua no mu maa Ɔman Ho Dɔ Kuw Fofor no (New Patriotic Party).

 Edwuma 
Barima yɛ obi a na ɔyɛ mbrahyɛbaguanyi ma Ahafo Ano South Ɔmansin a ɔwɔ Ashanti Mantɔw mu wɔ Ghana. Ɔsan yɛ okuafo wɔ n’adwuma mu.

 N'abrabɔ Mu Nsɛm 
Gabriel Barima yɛ Kristonyi.

 Tweaa N'asekyerɛ 
Tweaa yɛ Akan kasafua a ɔdze kyerɛ dɛn nye obi nnyɛ adwen anaa nngye asɛm bi nnto mu.

 Dza Yehun "Tweaa" Asɛm no mu.  
Barima wotwaa no bidio bi a nna ɔwɔ ebufuw mu tsia n'etsifo, ber nkorɔfo bi a onnyim hɔn kaa ''Tweaa'' ber a ɔrekasa, ber afe rokɔ ewiei dwumadzi bi ɔkɔr do wɔ Mansin asɛmbli hɔ no. Bidio no kɔr ekyir wɔ abaɛfo ntsentanfir do a ɔyɛ amambra tɛlɛbihyen bi twae.

Bidio no mu nsɛm:''woana na ɔkaa 'Tweaa' no? Meyɛ wo tsipen?... Menyɛ akwanya no dɛ menkasa. Oenya ankwanya no dɛ kasa. Ntsi, Ebɛn asɛm na ereka no, obiara nntsie gyedɛ medze no. '' Meyɛ wo nyenko? Wodwen dɛ woyɛ me nyenko?... Wotse beebi na woyɛ woho tsedɛ wonye w'anyenkofo rekasa. Menye wo na ɔsɛ? Woyɛ edwuma wɔ ayarsabea a, woyɛ woana? Ebɛnadze ntsi na ɔwɔ dɛ woyɛ woho dɛm?  Mewie mekasa?  Mennkasa bio. Sɛ immbu nkorɔfo a...Mennkasa bio. Hom mfa hom dwumadzi.''

 Ndzɛmba Ɔrokɔdo na Amansan Ndzeyɛɛ 
Amamfo hyɛɛ ase yɛɛ hɔnara hɔn ntseasee wɔ asɛm noho kyen dɛ asɛm ɔkaa no anaa ntseasee a amambra da n'edzi no. Mfatoho a noho hia nye dɛ mbrɛ wɔkyerɛw kasafua no wɔkwan fofor do dɛ ''Tweeaa'' a ɔkyerɛ dɛ amambra kwan do a wɔkyerɛ ebufuw ber a reyɛ biribi etsia wo.

''Tweaa'' san kɔr Ghana Mbrahyɛbaguafie na wɔdze tabon too ne nkaa do a ɔyɛ Edward Adjaho a ɔyɛ mbrahyɛbaguafie kasamafo yɛɛ dɛm.

Nkan Ghana Mampanyin, Mampanyin Mahama so dze dɛm asɛmfua yi edzi dwuma '' Menye wo na ɔsɛ?'' a noso yɛɛ bidio a ɔkɔr ekyir paa na ''Tweaa'' noara, ber a ɔreka mbrɛ ɔmanmu no tse ho asɛm wɔ mbrahyɛbaguafie.

''Tweaa'' kasa no agye ntsin a Ghananyi developer bi dze akɔto Android Application do.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997